सलमान दूसरे जबकि अक्षय तीसरे पर; फीमेल स्टार्स में आलिया ने दीपिका को पछाड़ा, ऑरमैक्स ने जारी की लिस्ट
Ormax Media Most Popular Bollywood Male Female Stars List Released. ऑरमैक्स मीडिया हर महीने  पॉपुलर मेल और फीमेल स्टार्स की लिस्ट जारी करती है। ऑरमैक्स मीडिया ने फरवरी की जो लिस्ट शेयर की है उसके मुताबिक शाहरुख खान देश के सबसे पॉपुलर फिल्म स्टार हैं
ऑरमैक्स मीडिया हर महीने पॉपुलर मेल और फीमेल स्टार्स की लिस्ट जारी करती है। ऑरमैक्स मीडिया ने फरवरी की जो लिस्ट शेयर की है उसके मुताबिक शाहरुख खान देश के सबसे पॉपुलर फिल्म स्टार हैं। दूसरी पोजिशन पर सलमान खान हैं जबकि अक्षय कुमार को तीसरी रैंक मिली है।
फीमेल स्टार्स की बात करें तो आलिया भट्ट ने दीपिका पादुकोण को पछाड़ कर पहला स्थान हासिल किया है। दीपिका दूसरे पर जबकि हाल ही में शादी के बंधन में बंधी कियारा आडवाणी को तीसरी रैंक मिली है।
आइए नजर डालते हैं पॉपुलर स्टार्स की लिस्ट पर.. 
1. शाहरुख खान
शाहरुख खान पिछले महीने भी देश के सबसे चहेते एक्टर थे। ऑरमैक्स मीडिया की रिपोर्ट के मुताबिक, इस महीने भी उन्होंने अपनी बादशाहत बरकरार रखी है।
2. सलमान खान
सलमान खान इन दिनों अपनी अपकमिंग फिल्म किसी का भाई किसी की जान के पोस्ट प्रोडक्शन में बिजी हैं। ऑरमैक्स मीडिया की जारी लिस्ट में उन्हें दूसरी पोजिशन मिली है।
3..अक्षय कुमार
अक्षय कुमार के सितारे इन दिनों भले ही गर्दिश में चल रहे हो, उनकी फिल्में लगातार फ्लॉप हो रही हैं, बावजूद इसके उन्होंने पॉपुलर स्टार्स की लिस्ट में तीसरा स्थान हासिल किया है।
4. ऋतिक रोशन
ऋतिक रोशन इन दिनों अपनी एक्शन थ्रिलर फिल्म फाइटर की शूटिंग में व्यस्त हैं। उन्होंने हाल ही में अपनी फोटो शेयर की थी जिसमें उन्होंने अपनी बॉडी फ्लॉन्ट की थी। पॉपुलर स्टार्स की फेहरिस्त में ऋतिक कहां पीछे रहने वाले थे। वो इस लिस्ट में चौथे नंबर पर हैं।
5. रणबीर कपूर
अपनी फिल्म तू झूठी मैं मक्कार की वजह से सुर्खियों में रहने वाले रणबीर कपूर को भी इस सूची में पांचवी रैंक मिली है। उनकी फिल्म बॉक्स ऑफिस पर शानदार कमाई कर रही है।
ऑरमैक्स ने मेल स्टार्स के अलावा फीमेल स्टार्स की भी लिस्ट भी शेयर की है। आइए नजर डालते हैं ..
1. आलिया भट्ट
आलिया भट्ट इन दिनों अपना मदर हुड एन्जॉय कर रही हैं। इसके अलावा वो अपनी फिल्म रॉकी और रॉनी की प्रेम कहानी की शूटिंग में भी व्यस्त हैं। उन्होंने ऑरमैक्स पापुलर फीमेल स्टार्स की लिस्ट में पहली पोजिशन हासिल की है।
2. दीपिका पादुकोण
दीपिका पादुकोण फिलहाल अमेरिका के लॉस एंजिलिस में हैं। वो 13 मार्च को हुए ऑस्कर अवॉर्ड्स में प्रेजेंटर के रूप में नजर आईं। वो हाल ही में रिलीज ब्लॉकबस्टर फिल्म पठान में शाहरुख खान के अपोजिट दिखीं थीं। ऑरमैक्स की लिस्ट के मुताबिक, वो फिलहाल देश की दूसरी सबसे पॉपुलर फीमेल स्टार हैं।
3. कियारा आडवाणी
2023 की शुरुआत में कियारा आडवाणी और सिद्धार्थ मल्होत्रा की शादी हुई थी। अपनी शादी को लेकर कियारा कई महीनों तक सुर्खियों का हिस्सा थीं। शायद इसी वजह से उन्हें इस लिस्ट में तीसरी रैंक मिली है।
4.कटरीना कैफ
कटरीना कैफ पिछले एक दशक से भी ज्यादा समय से बॉलीवुड की टॉप एक्ट्रेसेस में से एक रही हैं। वो अभी सलमान खान के साथ टाइगर 3 की शूटिंग में व्यस्त हैं। पॉपुलर फीमेल स्टार्स की लिस्ट में कटरीना चौथे नंबर पर हैं।
5. कृति सेनन
कृति सेनन हाल ही में कार्तिक आर्यन के साथ फिल्म शहजादा में दिखी थीं। उनकी भी फैन फॉलोविंग काफी ज्यादा है। उन्हें इस लिस्ट में पांचवी पोजिशन मिली है।
